**Lehdistötiedote 6.6.2025** **Julkaisuvapaa heti**

**StaffPoint ja Saga Vanninen aloittavat yhteistyön – yhdessä kohti unelmia, vastuuta ja voittamisen tahtoa**

StaffPoint-konserni ja huippuottelija **Saga Vanninen** ovat solmineen yhteistyön, jossa yhdistyvät suomalainen huippu-urheilu, vastuullinen työelämä ja tinkimätön tahto kehittyä. Kolmatta kertaa peräkkäin vuoden nuoreksi urheilijaksi valittu Vanninen toimii jatkossa StaffPointin **Omien polkujen tekijät** -kampanjan kasvona – ja ennen kaikkea esikuvana sille, mitä päämäärätietoisuus, aitous ja rohkeus voivat saada aikaan.

– *Saga on häikäisevä esimerkki siitä, mitä tapahtuu, kun lahjakkuus kohtaa elämänilon ja periksiantamattomuuden. Hän ilmentää arvoja, joita me StaffPointilla arvostamme syvästi: vastuuta, osaamista, luotettavuutta ja ihmisen tukemista omalla polullaan. Olemme valtavan ylpeitä ja innoissamme tästä kumppanuudesta. Haluamme olla tukemassa Sagan matkaa maailman huipulle – ja samalla inspiroida muita unelmoimaan rohkeasti,* sanoo StaffPointin markkinointi- ja viestintäjohtaja Teea Hurme-Rintala.

Yhteistyö on enemmän kuin näkyvyys – se on aito kohtaaminen arvojen tasolla. StaffPoint ja Vanninen jakavat uskon siihen, että menestys syntyy pitkäjänteisyydestä, merkityksellisestä tekemisestä ja rohkeudesta kulkea omaa tietä – vaikka se ei olisi suorin mahdollinen.

**Omien polkujen tekijät** -kampanja tuo esiin ihmisten tarinoita kasvusta, suunnan etsimisestä ja elämänvalinnoista. Se muistuttaa, että myös työelämä on täynnä mutkia, pysähdyksiä ja kiihdytyksiä – aivan kuten huippu-urheilijan tie. Vanninen on täydellinen roolimalli kampanjan sanomaan: vahva, vastuullinen ja silti jalat tiukasti maassa.

– *Koen tärkeäksi roolini esikuvana – erityisesti nuorille. Haluan näyttää, että jokaisella on oikeus rakentaa omannäköistään tulevaisuutta ja tavoitella unelmiaan omalla tahdillaan. On hienoa tehdä yhteistyötä yrityksen kanssa, joka arvostaa yksilöllisyyttä, uskoo kasvuun ja haluaa olla mukana rakentamassa parempaa tulavaisuutta,* Vanninen sanoo.

Vasta 22-vuotias Vanninen kilpailee jo nyt aikuisten 7-ottelun kansainvälisellä huipulla – ja häntä pidetään yhtenä Suomen kirkkaimmista mitalitoivoista **Los Angelesin 2028** ja **Brisbanen 2032** olympialaisissa.

**Lisätietoja:**
Teea Hurme-Rintala
markkinointi- ja viestintäjohtaja, StaffPoint
040-7257477
teea.hurme-rintala@staffpoint.fi